[Foto’s] Movember-man wil bewusmaking skep oor kankerJo Engelbrecht is ‘n finalis in die International Man of Movember. Foto: Verskaf Hoewel “Movember”-maand vir baie mans ŉ geleentheid is om ŉ snor of ŉ baard te kweek, het dié inisiatief ŉ groter doel as blote pret. Movember het jaarliks ten doel om bewusmaking te skep oor prostaat- en testikulêre kanker en ander siektes wat algemeen by mans voorkom. Toe Jo Engelbrecht se oupa ŉ rukkie gelede gediagnoseer is met kanker, het hy besluit om nie sy baard af te skeer nie, maar om sy ondersteuning aan sy oupa te toon deur sy baard te laat groei. Hoewel sy baard op daardie stadium reeds ŉ jaar lank gegroei het, het hy sy oupa ook uitgedaag om sy baard te laat groei en aan hom gesê dat hy die stryd teen kanker gewonne kan gee wanneer sy baard langer as Jo sy eie baard is. Toe Jo se oupa onlangs oorlede is, het hy besluit om sy baard af te skeer ter wille van bewusmaking en geldsinsameling. Jo is onlangs benoem vir die Movember International Man of the Year- toekenning. Met dié erkenning kan hy groot bewusmaking skep vir kankerleiers en ook geldinsameling doen. Hy sal ook die eerste Suid-Afrikaner wees wat dié kompetisie wen.